
Vikipēdijas lapa 

Šim rakstam ir nepieciešamas atsauces uz ārējiem avotiem. 

Lūdzu, palīdzi uzlabot šo rakstu (https://lv.wikipedia.Org/w/index. php?title=Filozofija&action=edit), 
pievienojot vismaz vienu atsauci. Diskusijā var parādīties dažādi ieteikumi. Vairāk lasi lietošanas 

pamācībā . 

Meklēt atsauces: "Filozofija" (http://www.google.lv/search?as_eq=wikipedia&q=°/o22Filozofija°/o22& 
num=50) - ziņas (http://news.google.com/archivesearch?&as_src=-newswire+-wire+-presswire+-P 
R+-release+-wikipedia&q= 0 /o22Filozofija%22) ■ grāmatas (http://www.google.com/search?tbs=bks:l 
&q=%22Filozofija%22) ■ scholar (http://scholar.google.com/scholar?q=%22Filozofija%22) ■ brīvi 
attēli (http://images.google.com/images?safe=off&as_rights=(cc_publicdomain%7ccc_attribute%7c 

cc_shareaiike%7ccc_noncommercial°/o7ccc_nonderived)&q=%22Filozofija°/o22) 


Filozofija (grieķu: cpiAooocpia ; philosophia ) ir zinātne par dabas, 
sabiedrības un domāšanas vispārējiem likumiem. Tā ir mācība 
par esamības un izziņas vispārējiem principiem. Nosaukums 
"filozofija" ir radies no diviem grieķu vārdiem: philein un 
sophia, kuri attiecīgi nozīmē "mīlēt" un "gudrība". Tādēļ, 
burtiski tulkojot, "filozofija" nozīmē "gudrības mīlēšana". 
Filozofiem nav ierobežots interešu loks. Viņi parasti pievēršas 
vairākām jomām, piemēram, fizikai, bioloģijai, ķīmijai , 
astronomijai, socioloģijai, politikai, psiholoģijai, matemātikai, 
loģikai , ētikai, mūzikai un vēl daudzām citām sfērām. Līdz pat 
19. gadsimta sākuma zinātniekus, kas bija pievērsušies kādai no 
dabas zinātņu nozarēm, dēvēja par filozofiem. Līdz 19. gadsimta 
50. gadiem bija ikdienišķi dzirdēt, ka laboratorijas piederumus 
dēvē par filozofiskajiem instrumentiem. 



"Atēnu skola". Šo fresku 16. gadsimtā 
uzgleznoja itāliešu mākslinieks Rafaels. Šeit 
redzami dažādu laiku domātāji Mūžīgajā 
Akadēmijā. Freskas centrā redzami Platons 
un Aristotelis, aizrāvušies diskusijā. 

Filozofijas jēdziena nosaukums 


Abi varianti — gan filozofija, gan filosofija — no pareizrakstības viedokļa latviešu valodā ir pareizi. 
Dominējošā versija ir filozofija. Daļa no filozofiem uzskata, ka pareizi būtu rakstīt filosofija, jo grieķu vārds 
sophia, kas ir šī termina izcelsmes pamatā, sākas ar burtu s. Domājams, ka vārds ‘filozofija’ radies vācu 
valodas izrunas ietekmē. 
































Vel uzskata, ka termini filozofija un filosofija ir divi dažadi termini. Filozofija ir vairak doma par domu, bet 
filosofijā vairāk skatās tā kā uz debesīm, vispārināti. 


Filozofijas jēdziens 


Pēc būtības jautājums par to, kā lai definē jēdzienu "filozofija", pats par sevi ir filozofisks. Lai iepazītos ar 
jēdzienu, var teikt, ka filozofija ir teorētiska pasaules uzskata vai izziņas forma par esamības un izziņas 
vispārīgajiem principiem, par cilvēka attiecībām ar pasauli. Filozofiska doma parasti ir cilvēkā iekšēji 
nobriedusi pārliecība savienojumā ar argumentiem, kas radušies filozofiskā diskusijā. Filozofijas degpunktā 
ir jautājumi par eksistenci, zināšanām, skaisto, morāli pareizo. Filozofisku jautājumu piemēri varētu būt: 
"Kas labo nošķir no ļaunā?" un "Vai zināšanas vispār ir iespējamas?" 

Filozofiska rakstura jautājumi ir aktuāli ne vien mūsu sabiedrībā, bet jebkur citur pasaulē. Tādējādi 
filozofiju ir iespējams iedalīt vairākās skolās. Tas, ko mēs uzskatām par filozofiju, visbiežāk ir rietumu 
civilizācijas auglis, un šo filozofiju tā arī sauc par rietumu filozofiju. Tradīcijas pirmsākumi meklējami līdz 
ar senajiem grieķiem. Pazīstamākie šīs skolas filozofi ir Platons, Aristotelis, Akvīnas Toms, Renē Dekarts, 
Imanuels Kants, Georgs Vilhelms Fridrihs Hēgelis, Fridrihs Nīče un Ludvigs Vitgenšteins. 

Jēdziens Austrumu filozofija parasti tiek saistīts ar Tuvo Austrumu un Āzijas filozofiem. To skaitā visbiežāk 
tiek minēti Sidhārta Gautama jeb Būda, Laodzi un Konfūcijs. 

Sākotnēji jēdziens filozofija nozīmēja vienkārši gudrības mīlestību. Filozofs nomainīja sofistu jeb gudro 
vīru, šī skola ir uzskatāma par augsni grieķu filozofijai. Ar filozofiju tika saprasta visa veida intelektuālā 
darbība. 

Filozofijas jēdzienu ir ieviesis grieķu mistiķis Pitagors. 

Nozares 


Filozofijas piecas lielas nozares ir šadas: 

■ metafizika; 

■ epistemoloģija; 

■ loģika; 

■ ētika; 

■ estētika. 

Ir arī vairākas citas nozares, kuras var saistīt ar filozofiju, bet tās parasti vairāk attiecas uz citām zinātnes 
nozarēm, piemēram, šādas: 

■ retorika; 

■ literatūrfilozofija; 

■ sociālā filozofija; 

■ filozofiskā antropoloģija. 

Vēsture 


Rietumu filozofijai ir antīkā, viduslaiku, renesanses un mūsdienu ēra. Antīkajā filozofijā tiek iekļauti grieķu 
un romiešu domātāju darbi. Šajā laikā grieķu filozofijai bija uzplaukums, savukārt romiešu filozofija 
galvenokārt balstījās uz grieķu filozofiju. 







Viduslaiku filozofija balstījās galvenokārt uz Platona un Aristoteļa darbiem. To liela mēra ietekmeja ari 
kristietība. 


Skatīt arī 

■ Hronoloģisks filozofu uzskaitījums 


Arējas saites 


■ Antīka filosofija — Vēstures terminu skaidrojoša vārdnīcā 

(http://www. vēsturē.eu/index.php/Antīkā_filosofija) 



Vikikrātuvē par šo tēmu ir pieejami 
multivides faili. Skatīt: Filozofija 


Šis ar filozofiju saistītais raksts ir nepilnīgs. Jūs varat dot savu ieguldījumu Vikipēdijā, p apildinot to (https://lv.wikipedi 
V a. org/w/index.php?title=Filozofija&action=edit). 


Saturs iegūts no "https://lv.wikipedia.Org/w/index. php?title=Filozofija&oldid=3175910" 


Ši lapa pedejoreiz labota: 2020. gada 13. februāris pīkst. 21.29. 

Teksts ir pieejams saskaņā ar Creative Commons Attribution/Share-Alike licenci; var pastāvēt papildu ierobežojumi. 
Plašākai informācijai skatīt lietošanas noteikumus. 





















